Video: Rina Venter in gesprek met Flip Buys | Maroela Media
Dr. Rina Venter gesels met Flip Buys van die Solidariteit Beweging. Foto: 'n Skermskoot uit die video.
"Daar was wonderlike geleenthede tydens die onderhandelingsproses om 'n ordentlike grondslag vir die nuwe Suid-Afrika te lê, maar na my oordeel het ons talle van daardie kanse verspeel."
Só sê dr. Rina Venter in 'n onderhoud met Flip Buys, voorsitter van die Solidariteit Beweging.
Venter sê sy was gekonfronteer met die uitwerking van daardie verspeelde kanse toe sy destyds saam met dr. Danie Langner talle van die witplakkerskampe besoek het wat in Gauteng ontstaan het.
Dit het haar gedwing om weer terug te kyk na die onderhandelingsfase wat op 'n nuwe bestel in 1994 uitgeloop het. Dit het gelei tot die boek 'n Stukkie van die legkaart, wat vroeër vanjaar by Stellenbosch se Woordfees bekendgestel is.
Die boek is 'n outobiografie waarin die 80-jarige skrywer 'n besonderse blik gee van Suid-Afrikaanse en Afrikaanse geskiedenis net voor en ná die politieke omwentelinge van 1994.
Venter was die eerste en laaste Afrikanervrou wat van 1989 tot 1994 in die Suid-Afrikaanse kabinet gedien het. Sy was minister van gesondheid en welsynsdienste onder oudpres. FW de Klerk.
Kyk hier na die video waarin sy en Buys gesels oor die geskiedenis en wat gedoen kan word om sake reg te stel:
Lees 'n resensie van Venter se boek 'n Stukkie van die legkaart op Maroela Media.
Deel van: Boeke, Karmenaadjies, Mense
FAK nie-fiksie skrywers Solidariteit Beweging video
Ongelooflik, dankie hiervoor.
Duidelik dat die ANC alle magshefbome totalitêr wil beheer, en nog steeds dink witmense daar is bestaansruimte vir hulle in so 'n sentrale beheerder bestel?
Weereens verbasend dat net omtrent 7000 vir 'n eie bestel gestem het.
Baie interesant, wonderlik dat Dr Rina haar mislukkings erken en iets daaroor doen. My nageslag sal lewe met die wete dat humanitêre etiek geseevier het, maar ongelukkig onder die tiraniese voorwensels van 'n ANC regering wat behep is met sovereiniteit. Ek glo egter dat hierdie beheptheid egter tot hulle en sy mense se ondergang gaan wees, want nêrens in die wêreld was dit al ooit goed vir 'n land en sy mense nie. Nie eers onder apartheid nie.
Onderhandel vanuit 'n posisie van mag! …. as jy iewers wil kom!
Ekonomiese mag, politieke mag, militêre mag ……?
'n Baie insiggewende onderhoud.Daar kon duidelik gesien word,dat daar geen bestuursplan teenwoordig was met die oorname van die owerheid na 1994 nie.Ek het dit op 'n dag tot dag basis waargeneem.Daar is te gou van kundigheid ontslae geraak.'n Westerse bestuurstyl is nie versoenbaar met 'n Afrika bestuurstyl nie.Die stukture wat bestaan het is geleidelik afgeskaf tot op die grond.Na 25 jaar het niks van ons eertydse eerste wereldse bestuurstelsel oorgebly nie.Die wigte en teenwigte wat belowe is het nooit bestaan nie.Dankie Dr Rina vir u inligting en terugblik op die verlede.